PRODUSELE ALIMENTARE ȘI/SAU PROGRAMUL OPERAȚIONAL DE ASISTENȚĂ MATERIALĂ DE BAZĂ

1. IDENTIFICARE

|  |  |
| --- | --- |
| Stat membru | România |
| CCI | 2014RO05FMOP001 |
| Titlul | Programul Operational Ajutorarea Persoanelor Dezavantajate |
| Versiunea | 2.2 |
| Primul an | 2014 |
| Ultimul an | 2020 |
| Eligibil de la  | 01.12.2013 |
| Eligibil până la | 31.12.2023 |
| Numărul deciziei CE | C(2015)7016 |
| Data deciziei CE | 14.10.2015 |

# 2. FORMULAREA PROGRAMULUI

## 2.1 Situație

**Identificarea și justificarea deprivării sau deprivărilor materiale vizate**

În prezent, 24,8% din totalul populaţiei UE trăieşte sub pragul sărăciei. Aproape 10% din europeni se confruntă cu ***lipsuri*** ***materiale severe***, o mare parte dintre aceste persoane sunt femei şi copii (*Eurostat)*.

În România, în anul 2012, ponderea persoanelor amenințate de sărăcie sau excluziune socială era de 41,7%. Acest risc fiind reprezentativ pentru partea de populație afectată de unul sau mai multe din următoarele aspecte: (i) venitul sub pragul sărăciei (22,6%); (ii) traiul în condiții de severe privațiuni materiale (29,9%); (iii) traiul în gospodării cu o intensitate foarte scăzută a muncii (7,4%) (INS).

Conform datelor statistice, forma dominantă de sărăcie este *deprivarea materială severă*, ce caracterizează persoanele în vârstă de 18 ani și peste, care, datorită lipsei resurselor financiare, nu îşi pot permite un anumit standard de viaţă decent. În România, 29,9% din totalul populației se confruntă cu lipsuri materiale severe, iar 23,6% dintre aceștia nu își pot permite printre alte să consume carne, peste sau proteine echivalente la fiecare două zile. Pentru anul 2013, datele preliminare furnizate de Eurostat, arată o ușoară reducere a populației totale care se confruntă cu lipsuri materiale severe, la 28,7 %, respectiv 22,2% care sunt afectaţi de lipsa alimentelor de bază.

Ponderea populației aptă de muncă aflată în sărăcie în România era de 40,2% în 2012*,* ***şomajul*** fiind principala cauză. În anul 2012, 41,7% dintre șomerii tineri aflați în grupa de vârstă între 18 și 24 de ani erau raportați ca fiind afectați de deprivare materială severă. *(Eurostat).* ***Lucrătorii pe cont propriu în agricultură*** au un risc de sărăcie mai ridicat chiar şi față de cel al şomerilor.

În România 19% din populaţia angajată trăiește sub pragul riscului de sărăcie, comparativ cu 9,1% în UE28 *(Eurostat).* Acest tip de sărăcie depinde de numărul de copii, de existenţa unui singur părinte prost plătit sau a unui cuplu cu copii în care doar o persoană este angajată pe un salariu mic.

***Persoanele vârstnice*** (65 ani şi peste) sunt de asemenea afectaţi de fenomenul sărăciei (2012: 35,7%), printre altele, ca efect al salariilor relativ scăzute pe termen lung si al stagiului incomplet de contribuție la fondul de pensii. În anul 2012, 28,7 % dintre aceste persoane se aflau în stare de deprivare materială severă, iar pentru 2013 este previzionată o scădere până la 25,1% *(Eurostat).*

VMG reprezintă cel mai important mijloc de susţinere a persoanelor lipsite de mecanismele necesare ieşirii din sărăcie şi este reglementat de Legea 416/ 2001. În trimestrul I 2012 au beneficiat de VMG un număr de 196,7 mii familii. O pondere ridicată de beneficiari se regăseşte şi la nivelul categoriei de ***persoane cu dizabilităţi***.

Deşi VMG are un cuantum scăzut, are un impact considerabil de reducere a sărăciei absolute în rândul beneficiarilor. Totuşi, ***beneficiarii de VMG rămân printre cetăţenii cu venituri  extrem de scăzute, din rândul cărora aproape unul din trei trăiesc în sărăcie absolută chiar şi după primirea ajutorului social.***

Din datele Eurostat pentru anul 2012 rezultă că cele mai ridicate ponderi ale **copiilor** (0-17 ani) care trăiesc în sărăcie se află în România (52,2%). Rata ce a mai ridicată a sărăciei a fost înregistrată în familiile cu 3 și mai mulți copii (59,8%) și familiile monoparentale (39,8%), iar rata deprivării materiale severe de asemenea este ridicată în rândul copiilor (37,9%) *(INS)*

România are o rată scăzută de frecvenţă şcolară în ciclul primar şi secundar. Ne-înscrierea la şcoală este de 1,5-2% în cazul copiilor în vârstă de 8 ani şi creşte până la 5-6% în cazul copiilor în vârstă de 10 ani. (sursa: INS).

Principala cauză a abandonului şcolar, identificat atât de şcoală cât şi de familii este cea economică. Criza economică a făcut imposibil pentru multe familii să suporte costurile educaţiei copiilor, mai ales în ciclurile superioare.

Se continuă în secţiunea 2.3. Altele

**Indicarea tipului de deprivare sau de deprivări materiale reținute pentru PO.**

P1 - deprivare alimentară (lipsa alimentelor de bază)

P2 - precaritate materială de bază (lipsa materialelor școlare)

## 2.2 Deprivarea materială vizată

Tipuri de deprivare materială: P1 - deprivare alimentară (lipsa alimentelor de bază)

2.2.1 Descriere

POAD va asigura va asigura achiziționarea, transportul, depozitarea și distribuția de **alimente de bază** pentru  persoanele care fac parte din grupul ţintă.

Identificarea alimentelor care vor fi distribuite cu sprijinul acestui program va fi făcută de specialişti pe baza consultării partenerilor şi a societăţii civile. Hrana selectată va contribui la o alimentaţie echilibrată asigurată de varietatea şi specificitatea alimentelor pentru teritoriul României, în conformitate cu art.5(13) din Regulamentul 223/2014.

Elementele de care se va ţine seama în identificarea alimentelor vor fi : valori nutriţionale,  asigurarea unei diete echilibrate, posibilitatea de depozitare şi transport în condiții de siguranță și igienă, disponibilitatea pe piaţă, calitatea produsului.

Lista indicativă cu alimente de bază stabilită la nivel naţional va conţine următoarele produse: ulei, făină, mălai, paste făinoase, zahăr, conserve de carne.

**Organizarea distribuţiei alimentelor de bază**

Lanțul de distribuire al alimentelor:

* achiziţionarea alimentelor se face de către beneficiar –MFE;
* transportul se realizează de către furnizorii de alimente la organizaţiile partenere;
* depozitarea se realizează de către organizaţiile partenere;
* distribuirea alimentelor către beneficiarii finali se va face la sediul organizaţiilor partenere.

În cazul persoanelor care nu sunt deplasabile (ex: persoane cu dizabilităţi, persoane cu vârstă înaintată) alimentele vor fi distribuite de către organizaţia parteneră. Alimentele rămase neridicate de către beneficiarii finali vor fi de asemenea redistribuite persoanelor care aparţin grupului ţintă.

Organizațiile partenere se vor asigura ca distribuția de alimente nu va pune beneficiarii finali într-o situație de stigmatizare.

În anul 2014, distribuirea alimentelor se va face o singură dată, având în vedere data aprobării Regulamentului 223/2014 iar începând cu anul 2015, distribuirea alimentelor se va face **cel puţin de două ori pe an**.

**Măsuri auxiliare**

Ajutorul alimentar este un răspuns la nevoile primordiale ale persoanelor defavorizate. În același timp pentru a eficientiza ajutorul alimentar, distribuţia de alimente va fi însoţită de măsuri auxiliare care să încurajeze inserția socială a acestor persoane.

Măsurile ce ar putea fi aplicate sunt:

* Educaţie cu privire la asigurarea igienei corporale, precum şi a locuinţei proprii
* Facilitarea accesului la serviciile medicale
* Orientare către servicii sociale, furnizate de angajații serviciilor publice de asistenţă socială din primării;Orientarea în vederea inserției profesionale, precum și sprijin în căutarea unui loc de muncă

Alte măsuri care ar putea fi finanțate de la bugetul de stat sunt:

* Facilitarea accesului la servicii de consiliere juridică, efectuate de angajaţii primăriilor
* Recomandări culinare și sfaturi privind echilibrul nutrițional

Organizațiile partenere care livrează în mod direct alimente, vor întreprinde, ele însele sau în cooperare cu alte organizații, măsurile auxiliare. Măsurile expuse mai sus nu sunt exhaustive și vor fi livrate în funcție de nevoile individuale ale grupului țintă, şi nu vor aduce atingere demnităţii persoanei.

2.2.2 Scheme naționale

Din 2007până în prezent România a beneficiat de același tip de program, adresat celor mai defavorizate persoane, și a fost finanțat din FEGA – „Asigurarea unui surplus de alimente pentru cea mai săracă populaţie din Uniunea Europeană” (**PEAD**). Ajutorul UE s-a concretizat în alimente pentru aprox **2,5 mil** persoane. Agenţia de Plăţi şi Intervenţii pentru Agricultură a asigurat managementul acelui program.

În perioada 2007-2013, Uniunea Europeană a alocat României fonduri şi bunuri din stocurile de intervenţie însumând un total de aprox. **260 mil de Euro**.

Comparând PEAD cu actualul program FEAD, constatăm similaritatea dintre cele două programe. Valoarea adăugată pe care FEAD o aduce începând din acest an face referire la focusarea şi creşterea ajutorului oferit persoanelor defavorizate, având în vedere sumele puse la dispoziţie de FEAD şi Guvernul României care sunt de 2 ori mai mari decât cele din PEAD, introducerea măsurilor auxiliare de incluziune socială şi încurajarea frecvenţei şcolare prin introducerea ajutorului sub formă de rechizite, ceea ce indirect duce la incluziunea socială a copiilor.

**Crucea Roşie** din România a demarat, în septembrie 2009, Proiectul **Banca de alimente**, scopul acestui proiect fiind sprijinirea cu alimente de bază a familiilor/persoanelor singure care nu-şi pot procura prin forţele proprii necesarul zilnic de hrană, ceea ce pe termen lung poate produce grave dezechilibre în sănătatea fizică şi psihică a acestora.

În prezent, Banca de alimente funcţionează  prin Cruce Roşie şi are ca beneficiari peste **150.000 de persoane nevoiaşe**.

**Laptele si cornul** -  Este un program naţional de care beneficiază toţi copiii preşcolari şi şcolari din ciclul primar şi gimnazial care frecventează o formă de învăţământ. Programul livrează un corn şi o cutie de lapte zilnic în toate şcolile şi grădiniţele din România. Aprox. **2 mil** de copii beneficiază de acest program. Anual se alocă aproximativ **300 de mil** de lei pentru implementarea acestui program

Tipuri de deprivare materială: P2 - precaritate materială de bază (lipsa materialelor școlare)

2.2.1 Descriere

Ministerul Educatiei Nationale prin inspectoratele scolare va asigura achiziționarea, transportul, depozitarea și distribuția rechizitelor şcolare şi ghiozdanelor persoanelor care fac parte din grupul ţintă, finantate din PO AD.

Grupul ţintă este reprezentat de copiii cei mai dezavantajaţi din învăţământul de stat primar şi gimnazial.

**Componenţa** listei de materiale şcolare este stabilită de către Ministerul Educaţiei Naţionale după ce au fost identificate nevoile.

Elementele de care se va ţine seama în identificarea rechizitelor şi ghiozdanelor vor fi : necesitatea acestora precum şi faptul că nu pun în pericol integritatea fizică a copilului.

Acordarea  rechizitelor școlare se va face începând cu anul școlar 2015/2016.

**Lanțul de distribuire**:

* inspectoratele şcolare vor achiziţiona rechizitele şcolare şi ghiozdanele;
* operatorii economici transporta rechizitele până la depozitele puse la dispoziţie de către inspectorate; şcolile transportă rechizitele şcolare la sediile lor;
* distribuirea către copii se va face la  sediul şcolilor; scolile vor asigura ca livrarea nu va pune destinatarul final într-o situaţie de stigmatizare.

2.2.2 Scheme naționale

**Legea 272/2004 privind protecţia şi promovarea drepturilor copilului, republicată în 2014**

În aplicarea legii de mai sus, bugetul de stat virează sume către bugetele locale pentru asigurarea măsurilor de protecţie socială.

(1) Copiii şi tinerii pentru care s-a stabilit o măsură de protecţie specială, precum şi mamele protejate în centre maternale au dreptul la hrană, îmbrăcăminte, încălţăminte, materiale igienico-sanitare, rechizite/manuale, jucării, transport, materiale cultural-sportive, precum şi sume de bani pentru nevoi personale.

Numărul de copii acoperiţi de această lege este de aprox  **40.000**, iar limita minimă de finanţare pentru toate drepturile enumerate de lege este în medie de **600 de lei/an/copil**.

**Bani de liceu** (HG 1488/2004) Acest act normativ trasează metodologia de aplicare a programului care se adresează elevilor din licee şi şcoli profesionale şi care se află în întreţinerea familiilor al căror venit brut lunar pe membru de familie este de maxim 150 de lei. De acest program au beneficiat **98.000 de elevi**, schema având o valoare anuală de aproximativ **17 milioane de lei**.

**Euro 200** LEGE Nr. 269 /16 iunie 2004 privind acordarea unui ajutor financiar în vederea stimulării achiziționării de calculatoare) – este un program național prin care se acordă ajutor financiar pentru achiziționarea unui calculator familiilor cu elevi și/sau studenți ai învățământului de stat sau particular acreditat, în vârstă de până la 26 de ani care provin din familii cu venituri brute lunare de maximum 150 lei pe membru de familie, plafonul de 150 lei indexându-se anual cu indicele de creștere a prețurilor de consum. Numărul total de beneficiari pentru anul 2014 este 15.794 persoane în valoare de aprox. 3.150.000 euro.

## 2.3 Altele

**Continuare din cap. 2.1. Situaţie existentă**

România se înscrie în **Strategia 2020** în domeniul luptei împotriva sărăciei și excluziunii. La data de 7 iulie 2010, Guvernul a aprobat valorile finale ale obiectivelor României pentru Strategia Europa 2020: rata de ocupare - 70%, investiţiile in cercetare si dezvoltare - 2%, rata părăsirii timpurii a scolii - 11,3%. La capitolul promovarea incluziunii sociale, in special prin reducerea sărăciei, Romania si-a propus reducerea cu 580.000 a numărului de persoane aflate in risc de sărăcie si excluziune socială.

În conformitate cu Recomandările specifice de ţară, în eforturile României de a reduce sărăcia, ţara noastră va creşte eficienţa şi eficacitatea transferurilor sociale, în special pentru copii şi va continua reformele de asistenţă socială, întărind în acelaşi timp legăturile cu măsurile de activare. România va creşte frecvenţa şcolară şi va reduce abandonul şcolar printr-o abordare partenerială şi un mecanism robust de monitorizare.

**Continuare din cap.3.1. Identificarea celor mai defavorizate persoane**

Categoriile de persoane eligibile pentru precaritatea materială de bază la copii vor fi, de asemenea pe liste indicative emise de inspectoratele şcolare şi acestea vor achiziţiona bunurile materiale.

Toate organizaţiile şi instituţiile participante la acest proces vor respecta legislaţia relevantă în domeniul protecţiei datelor cu caracter personal. În acest sens, se va obţine autorizarea pentru prelucrarea acestor date.

Punerea în aplicare a POAD va ţine cont de principiile anti-discriminării şi egalităţii dintre femei şi bărbaţi, în baza legislaţiei naţionale în vigoare.

În acest sens, MFE – AM va emite instrucțiuni/ghid de implementare către organizaţiile partenere.

**Continuare din cap.4 Implicarea părţilor interesate**

Ministerul Fondurilor Europene va înfiinţa un Comitet de Coordonare care va sprijini AM în monitorizarea implementării PO AD. Din acest Comitet vor face parte Ministerul Muncii, Familiei şi Protecţiei Sociale și Persoanelor Vârstnice, Ministerul Educaţiei Naţionale, reprezentanţi ai organizaţiilor partenere care asigură distribuirea în teritoriu a alimentelor şi reprezentanţi ai organizaţiilor partenere care asigură distribuirea rechizitelor şcolare.

Acest Comitet se va reuni de două ori pe an pentru a susține buna funcționare a programului.

3. IMPLEMENTARE

3.1 Identificarea celor mai defavorizate persoane

Identificarea **grupului ţintă** s-a făcut prin înfiinţarea unor **grupuri de lucru** dedicate acestui subiect pe care MFE le-a iniţiat cu instituţii care fac politica publică în acest domeniu, respectiv Ministerul Muncii, Familiei, Protecţiei Sociale şi Persoanelor Vârstnice – Direcţia Servicii sociale şi Incluziune socială, Agenţia Naţională pentru Ocuparea Forţei de Muncă, Autoritatea Naţională pentru Protecţia Drepturilor Copilului şi Adopţie, Ministerul Educaţiei Naţionale.

Condițiile de eligibilitate a destinatarilor finali se stabilesc pe baza următorului mecanism național:

1. Pentru deprivarea alimentară - P1(lipsa alimentelor de bază)
* încadrarea persoanelor în condițiile Legii nr. 416/2001 privind venitul minim garantat;
* stabilirea unui prag maxim al veniturilor cumulate pentru persoanele la care nu se pot aplica prevederile Legii 416/2001, reprezentând aprox. 45% din salariul de bază minim brut pe țară);
1. Pentru precaritate materială de bază la copii – P2 (lipsa materialelor şcolare)
* copiii înscrişi în învăţământul de stat, primar şi gimnazial, care sunt în întreţinerea familiilor al căror venit mediu net lunar pe membru de familie este de maximum 50% din salariul de bază minim brut pe ţară, in conformitate cu Legea 126/2002;

(A) P1

Autoritățile deconcentrate ale Ministerului Muncii de la nivel local împreună cu autoritățile locale vor întocmi lista cu categoriile eligibile pentru deprivare alimentară folosind criteriile stabilite în mecanismul de identificare. Autoritățile locale vor face distribuția alimentelor pe baza acestor liste. Lista va fi actualizată în mod regulat. De asemenea, listele suplimentare vor fi întocmite de către autoritățile locale și vor fi folosite la distribuirea alimentelor rămase în stoc.

Se continuă in capitolul 2.3. Altele

3.2 Selectarea operațiunilor

Pentru implementarea POAD se vor selecta **trei tipuri de operaţiuni**:

A. Pentru deprivarea alimentară (lipsa alimentelor de bază)

* **Achiziţia** de alimente de bază;

           şi

* **Distribuirea** alimentelor de bază, însoţită după caz de măsuri auxiliare;

B. Pentru precaritate materială de bază la copii (lipsa materialelor şcolare)

* **Achiziţia** de rechizite şcolare şi ghiozdane;

            şi

* **Distribuirea** rechizitelor şcolare şi ghiozdanelor.

C. activităţi în domeniul **asistenţei tehnice**.

O operaţiune este eligibilă dacă este angajată şi executată în perioada 1.12.2013 şi 31.12.2023 şi dacă se derulează pe teritoriul României.

Eligibilitatea operaţiunii este determinată după tipul de operaţiune.

Criteriile aplicabile pentru selectarea tuturor operaţiunilor:

* operaţiunea respectă regulile de eligibilitate stabilite prin articolul 22(3), articolul 23 (1), (5), (6), articolul 26 (2), (4);
* operaţiunea respectă prevederile articolului 32 (3) (b), (d) şi (e);
* operaţiunea respectă principiile enunţate de articolul 5 (11), (12), (13) şi (14), inclusiv respectarea legislaţiei naţionale privind achiziţiile publice;

Criterii specifice tipului de operaţiune:

* cantităţile şi tipurile de produse achiziţionate în cadrul operaţiunii sunt in conformitate cu nevoile identificate;
* distribuirea către destinatarii finali se va efectua cu sprijinul organizaţiilor partenere.

Activităţi în domeniul asistenţei tehnice

Operaţiunile de asistenţă tehnică vor avea în vedere respectarea art.27(4) din Regulamentul 223/2014.

Beneficiarii operaţiunilor vor fi organizaţiile partenere implicate în derularea PO.

Operaţiunile care vor fi finanţate din AT vor fi cele care:

* contribuie la eficienţa şi eficacitatea operaţionalizării programului;
* contribuie la reducerea constrângerilor administrative în operaţionalizare.

Operaţiunile sprijinite de PO AD nu pot primi sprijin din nici un alt instrument finanţat de UE.

3.3 Selectarea organizațiilor partenere

Implementarea PO AD distinge **două** tipuri de organizaţii partenere: instituţii publice şi organizaţii non-guvernamentale.

În procesul de selecţie a organizaţiilor partenere se vor aplica următoarele **criterii de selecţie**:

1. organizaţia se încadrează în următoarele tipuri de organizaţii:

* instituții publice
* ONG.

2. organizaţia are capacitatea administrativă, financiară şi operaţională pentru a asigura:

      a. pentru alimente

* depozitarea în condiţii de siguranţă şi igienă a pachetelor cu alimente de bază;
* distribuția pachetelor către destinatarii final;
* implementarea de măsuri auxiliare de către organizaţiile partenere care livrează direct sau în cooperare alimentele;;
* îndeplinirea cerinţelor de informare, publicitate şi monitorizare a operaţiunilor;
* procesarea datelor cu caracter personal;
* acoperirea geografică.

      b. pentru rechizite şi ghiozdane

* depozitarea în condiţii optime a rechizitelor şcolare şi ghiozdanelor;
* îndeplinirea cerinţelor de informare, publicitate şi monitorizare a operaţiunilor;
* procesarea datelor cu caracter personal;
* acoperirea geografică.

**Criterii specifice pentru selectarea organizaţiilor partenere** non-guvernamentale:

* să desfăşoare activităţi non-profit realizate în beneficiul oamenilor dezavantajaţi;
* să beneficieze de experienţa de a lucra cu autorităţile locale în activităţi de caritate;

Între beneficiar şi organizaţiile partenere vor exista acorduri de parteneriat şi/sau acte delegate pentru toate activităţile pe care le vor efectua în cadrul programului.

3.4 Complementaritate cu FSE

PO AD este în acord cu direcţiile strategice stabilite prin intermediul Strategiei Europa 2020 precum şi cu prevederile Regulamentului UE nr. 223/2014, urmărind reducerea riscului de sărăcie şi combaterea excluziunii sociale.

În România, conform Acordului de Parteneriat cu Comisia Europeană, intervenţiile susţinute prin Fondul Social European vor fi implementate prin Programul Operaţional Capital Uman (PO CU), pentru Obiectivele tematice 9 - Promovarea incluziunii sociale, combaterea sărăciei şi a oricărei forme de discriminare şi 10 - Investiţii în educaţie, formare şi formare profesională pentru dobândirea de competenţe şi în învăţare pe tot parcursul vieţii şi Programul Operaţional Capacitate Administrativă, pentru Obiectivul tematic 11 - Consolidarea capacităţii instituţionale a autorităţilor publice şi a părţilor interesate şi o administraţie publică eficientă.

Având în vedere specificul celor două programe operaţionale susţinute prin FSE, măsurile de complementaritate vor viza doar PO CU.

Măsurile specifice FSE, operaţionalizate în cadrul PO CU  se vor realiza prin axa 4 din cadrul PO CU care va implementa masuri privind incluziunea socială, reducerea sărăciei si combaterea oricăror forme de discriminare. În concordanţă cu Recomandările Specifice de Țară 2014 privind reducerea sărăciei, precum și implementarea strategiilor relevante din domeniile vizate și a prevederilor AP 2014-2020, intervenţiile din cadrul acestei axe îşi propun atingerea a două obiective specifice: *reducerea numărului persoanelor aflate în risc de sărăcie și excluziune socială, prin implementarea de măsuri integrate, cu accent pe comunitățile marginalizate si creșterea numărului de persoane aparţinând grupurilor vulnerabile care au depăşit situaţia de vulnerabilitate.*

Intervențiile prevăzute contribuie la îndeplinirea obiectivului asumat în cadrul Strategiei Europa 2020 şi PNR, acela de reducere cu 580.000 a numărului de persoane expuse riscului de sărăcie şi excluziune socială până în 2020, faţă de 2008.

În vederea întreruperii cercului vicios al excluziunii sociale și sărăciei, se impune ca abordarea la nivel comunitar să fie integrată și orientată pe nevoile comunității. În acest sens, vor fi avute în vedere acțiuni combinate din domenii, precum *educație, ocupare, social, locuire și* *sănătate.*

Măsurile de PO AD  vor fi, de asemenea, direcționate către indivizi, dar se vor limita la persoanele cele mai dezavantajate. Nu vor fi implementate măsuri care vizează, de exemplu, creşterea şanselor de ocupare. Toate măsurile PO AD, inclusiv cele care vizează incluziunea socială, au ca scop eliminarea sărăciei manifestată prin lipsa posibilităţilor de asigurarea a unui nivel de bază de alimente și materiale. În acest sens, măsurile PO AD nu vor include activități în domeniul activării ocupaționale, acestea fiind rezervate PO CU.

Cu toate acestea, există un risc limitat de suprapunere datorită faptului că acțiunile de incluziune socială în cadrul PO AD sunt, de asemenea, îndreptate către combaterea excluziunii sociale a persoanelor, familiilor și grupurilor sociale vulnerabile. În acest sens, este necesară coordonarea între acțiunile susţinute de cele două programe.

Coordonarea este asigurată, la nivel formal, prin asigurarea managementului celor două fonduri de către o singură Autoritate de Management, AM PO CU fiind AM şi pentru PO AD, asigurându-se astfel un fundament solid pentru coordonarea activităţilor şi evitarea eventualelor situaţii de dublă-finanţare.

De asemenea, operarea cu instrumente precum datele personale, cu respectarea prevederilor comunitare şi naţionale în domeniu, atât în cazul PO CU, cât şi PO AD şi utilizarea unui sistem unic electronic de monitorizare va reduce riscul de duplicare a intervențiilor finanțate din FSE și FEAD şi facilitarea unui sistem de monitorizare eficient.

3.5 Structura instituțională

În conformitate cu **Art.7(4)(a) următoarele** instituţiile sunt desemnate pentru implementarea Fondului European de Ajutor pentru Persoanele cele mai Defavorizate:

**Autoritate de Management – Ministerul Fondurilor Europene (MFE),**  prin Autoritatea de Management pentru Programul Operaţional Capital Uman (FSE);

**Autoritatea de Certificare și Plată (ACP) din cadrul Ministerului Finanțelor Publice;**

Aceeaşi instituţie este şi organismul în conturile căruia CE va vărsa fondurile.

**Autoritatea de Audit de pe lângă Curtea de Conturi (AA).**

3.6 Monitorizare și evaluare

Autoritatea de Management va depune până în data de 30 iunie a fiecărui an un raport anual de implementare a PO AD pentru anul financiar anterior. Raportul final de implementare a PO AD va fi depus la Comisia Europeană până în data de 30 septembrie 2024.

În conformitate cu articolele 16 (1), 17(3) şi 18 din Regulamentul 223/2014 vor fi efectuate evaluări ex-ante şi intermediare pentru a evalua eficienţa şi eficacitatea PO AD, pentru a îmbunătăţi structura şi calitatea implementării acestuia. Aceste evaluări vor fi executate de evaluatori independenţi.

În 2017 şi 2022, Autoritatea de Management va efectua un studiu asupra grupului ţintă după un format adoptat de către Comisie.

Autoritatea de management va ţine cont de principiile stabilite in Regulamentul 223/2014, art.5.

Aplicarea principiilor descrise la art.5 în pregătirea PO AD a fost asigurată prin procesul participativ al actorilor interesaţi la trasarea PO. În aceeaşi măsură, se va constitui un **grup de lucru** pentru monitorizarea implementării PO din care vor face parte toate instituţiile implicate în procesul de implementare.

Monitorizarea efectivă a modalităţii de implementare a programului se va baza pe datele colectate din teritoriu. Colectarea datelor din teritoriu va fi efectuată de organizaţiile partenere. Datele colectate se vor transmite către MFE în format electronic. AM va monitoriza datele colectate la nivel naţional.

3.7 Asistență tehnică

Reuşita implementării PO AD va consta şi în operaţionalizarea sistemului de implementare a acestui program.

Beneficiarii acestei categorii de cheltuieli vor fi instituţii publice care fac parte din sistemul de implementare şi organizaţiile partenere.

Lista indicativă a acţiunilor de asistenţa tehnică:

1. Întărirea capacității administrative a diferitelor autorități de a implementa acest program operațional:
* Acoperirea costurilor de personal pentru a asigura implementarea adecvată a programului;
* Îmbunătăţirea calificării personalului implicat în implementarea PO AD;
* Costuri de deplasare și cazare pentru personalul care participă la implementarea PO;
* Costuri indirecte;

      2.Implementarea și managementul implementării programului:

* Achiziţia de echipamente IT şi de birotică, materiale consumabile şi accesorii;
* Acoperirea costurilor de operare a echipamentelor, achiziţia de licenţe şi softuri, ca şi servicii ITC pentru implementarea eficientă a programului;
* Dezvoltarea şi mentenanţa sistemului IT care sprijină operarea PO AD;
* Realizarea de proceduri de lucru pentru implementarea programului.

       3. Vizibilitate, informare și comunicare

* Campanii de informare;
* Organizarea întâlnirilor, conferinţelor, călătoriilor de studiu;
* Implementarea de activităţi de informare şi promovare;

       4. Control

* Sprijinirea activităţii de control intern;
* Verificări la fața locului;
* Verificări de calitate a produselor oferite;

        5. Evaluare

* Pregătirea de analize, studii, raportări, evaluări;
* Costuri financiare ale procesului de evaluare;

La nivel de **organizaţii partenere** asistenţa tehnică va sprijini instruirea personalului (financiar, verificări), echipamente IT, de birotică, softuri pentru sistemul de monitorizare.

4. IMPLICAREA PĂRȚILOR INTERESATE

Pentru stabilirea grupului ţintă şi pentru elaborarea programului operaţional au avut loc întâlniri cu instituţii publice din România care fac politica publică în domeniul persoanelor cele mai dezavantajate şi cu alte organizaţii care activează în domeniul social. Astfel, reprezentanţii MFE au avut întâlniri succesive cu:

* Ministerul Muncii, Familiei, Protecţiei Sociale şi Persoanelor Vârstnice;
* Agenţia Naţională pentru Ocuparea Forţei de Muncă;
* Autoritatea Naţională pentru Protecţia Drepturilor Copilului şi Adopţie;
* Ministerul Agriculturii şi Dezvoltării Rurale (pentru pachetul de alimente distribuit) ;
* Agenţia de Plăţi şi Intervenţii pentru Agricultură (organizator al schemei anterioare PEAD);
* Asociaţia Naţională a Pensionarilor din România (reprezentanți ai grupului țintă);
* Consiliile Judeţene (autorități locale);
* Asociaţia Comunelor din România (autorități locale-partener în implementare);
* Crucea Roşie (societate civilă);
* Asociaţia Ovidiu Ro (societate civilă).

În urma discuţiilor cu toţi partenerii pentru implementarea FEAD, analizând toate propunerile acestora şi făcând studiu de caz şi simulări pentru fiecare propunere în parte, următoarele acţiuni au fost propuse a fi acceptate de MFE pentru a fi introduse în legislaţia care va guverna FEAD :

* Introducerea rechizitelor şcolare pentru copiii defavorizaţi de vârstă şcolară;
* Reducerea cantității de făină și creșterea substanțială a cantității de carne din cadrul pachetului cu alimente (propunere ACoR şi APR);
* Introducerea unui prag de aprox. 45% din salariul de bază minim brut pe țară pentru şomerii indemnizaţi**,** pentru a avea o coerenţă a pragurilor de venit cumulat în cazul categoriilor eligibile (şomerii indemnizaţi şi pensionarii).

Ţinând cont de poziţia actorilor interesaţi, implicarea acestora în trasarea programului înseamnă legitimitate sporită a deciziilor luate.

Se continuă la capitolul 2.3. Altele

5. PLAN FINANCIAR

5.1 Plan de finanțare a programului operațional prezentând angajamentul anual din fond și cofinanțarea națională corespunzătoare în cadrul programului operațional (în EUR)

|  |  |  |  |  |
| --- | --- | --- | --- | --- |
| **Anul** | **Fond****(a)** | **Cofinanțare națională****(b)** | **Cheltuieli publice****(c)=(a)+(b)** | **Rata de cofinanțare****(d)=(a)/(c)** |
| 2014 | 59.321.527,00 | 10.468.505,00 | 69.790.032,00 |  |
| 2015 | 60.507.958,00 | 10.677.875,00 | 71.185.833,00 |  |
| 2016 | 61.718.117,00 | 10.891.432,00 | 72.609.549,00 |  |
| 2017 | 62.952.479,00 | 11.109.261,00 | 74.061.740,00 |  |
| 2018 | 64.211.529,00 | 11.331.446,00 | 75.542.975,00 |  |
| 2019 | 65.495.759,00 | 11.558.075,00 | 77.053.834,00 |  |
| 2020 | 66.805.675,00 | 11.789.238,00 | 78.594.913,00 |  |
| **Total** | **441.013.044,00** | **77.825.832,00** | **518.838.876,00** | **85,00** |

5.2 Plan de finanțare conținând valoarea totală a creditelor pentru sprijinul acordat din programul operațional pentru fiecare tip de deprivare materială vizat, precum și pentru măsurile auxiliare corespunzătoare (în EUR)

|  |  |
| --- | --- |
| **Tipul de asistență materială** | **Cheltuieli publice** |
| Asistență tehnică | 25.941.943,00 |
| P1 - deprivare alimentară (lipsa alimentelor de bază) | 465.896.933,00 |
| din care, măsuri auxiliare | 0,00 |
| P2 - precaritate materială de bază (lipsa materialelor școlare) | 27.000.000,00 |
| din care, măsuri auxiliare | 0,00 |
| **Total** | **518.838.876,00** |

Documente

| **Titlul documentului** | **Tipul documentului** | **Data documentului** | **Referința locală** | **Referința Comisiei** | **Fișiere** | **Data trimiterii** | **Trimis de** |
| --- | --- | --- | --- | --- | --- | --- | --- |